વઘઈ-સાપુતારા રોડ ઉપર સાપુતારાથી પહેલાં દાબદર ફાટક પાસે એક ટ્રકે નાસિકથી રાજકોટ તરફ જતા આઇશર ટેમ્પો નંબર-જીજે-03-એટી-3052ને ઓવરટેક કરવાની લ્હાયમાં અકસ્માત સર્જ્યો હતો. આ વખતે જ સામે સાપુતારા તરફથી દૂધનું ટેન્કર નં-જીજે.21-વી-5505 પણ અથડાઈ ગયું હતું. અકસ્માતમાં ટ્રક બાજુમાં ખીણમાં ગરકી ગઈ હતી. ટેન્કર અને ટેમ્પો રસ્તા ઉપર આડા થઈ ગયા હતા. ટ્રક, ટેમ્પો અને ટેન્કરના ડ્રાઈવર અને ક્લીનરને ગંભીર ઇજાઓ પહોંચી હતી. તેમને 108 મારફતે હોસ્પિટલમાં ખસેડવા પડ્યાં હતાં. આ ગંભીર અકસ્માતને લીધે આખો રસ્તો બંધ થઈ ગયો હતો. કલાકો સુધી વાહનવ્યવહાર ઠપ થઈ ગયો હતો. પોલીસે અકસ્માત સંદર્ભે ગુનો નોંધ્યો હતો.